मंत्रिमण्डल केन्द्रीय मंत्रिमंडल ने अनियमित जमा योजना और चिट फंडों (संशोधन) पर प्रतिबंध लगाने के नए विधेयक 2018 को मंजूरी दी प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने निवेशकों की बचतों की रक्षा करने के लिए एक प्रमुख नीतिगत पहल करते हुए निम्नलिखित विधेयकों को संसद में पेश करने की मंजूरी दे दी हैः (क)अनियमित जमा योजनाओं पर प्रतिबंध लगाने संबंधी विधेयक 2018 और (ख)चिट फंड (संशोधन) विधेयक 2018 अनियमित जमा योजनाओं पर प्रतिबंध लगाने संबंधी विधेयक 2018 विवरणः अनियमित जमा योजनाओं पर प्रतिबंध लगाने संबंधी विधेयक 2018 देश में गैरकानूनी बचत योजनाओं से जुड़ी बुराई से निपटने के लिए एक विस्तृत कानून इस प्रकार प्रदान करेगा (क)अनियमित जमा राशि से संबंधित गतिविधियों पर पूर्ण रोक (ख)अनियमित जमा राशि लेने वाली योजना को बढ़ावा देने अथवा उनके संचालन के लिए सजा (ग) जमाकर्ताओं को अदायगी करते समय धांधली के लिए कड़ी सजा (घ) जमा करने वाले प्रतिष्ठानों द्वारा चूक की स्थिति में जमा राशि की अदायगी सुनिश्चित करने के लिए राज्य सरकार द्वारा एक सक्षम प्राधिकार की नियुक्ति () चूक करने वाले प्रतिष्ठान की संपत्ति कुर्क करने के लिए अधिकार देने सहित सक्षम प्राधिकार की शक्तियां और कामकाज (च) जमाकर्ताओं की अदायगी की निगरानी और अधिनियम के अंतर्गत अपराधों पर कार्रवाई करने के लिए अदालतों का गठन और (छ)विधेयक में नियमित जमा योजनाओं को सूचीबद्ध करना जिसमें सूची का विस्तार करने अथवा काटछांट करने के लिए केन्द्र सरकार को सक्षम बनाने का खंड हो।